Annahan kun näytän paria kuvaa.
Tässä on Sheena pienenä.
Eikö hän olekin suloinen?
Elämäni onnellisimmat vuodet olivat,
kun kaikki kolme lasta olivat kanssani.
Rakastin kaikkia lapsiani.
Itse asiassa tässä…
Tässä Mekhail ja minä olemme lomalla. En muista missä.
Todellisuudessa kuva ei ole perhelomalta.
Se on vuodelta 2005.
Tapasin silloin Indranin ensi kertaa elämässäni.
Indrani kutsui meidät viiden tähden hotelliin Kalkuttaan.
Hän alkoi kertoa:
"Avustan jatko-opintojanne taloudellisesti. "
Hän huolehtisi myös vanhemmistaan, minun isovanhemmistani,
yhdellä ehdolla.
Ettemme kutsuisi häntä äidiksi.
Muiden kuullen meidän piti sanoa häntä isosiskoksi.
"Tarvitsette rahaa. Autan teitä, mutta teidän on pidettävä salaisuus. "
Hänen mukaansa tärkein syy oli,
että hänen silloinen aviomiehensä -
Peter Mukerjea oli hyvin kuuluisa.
Todella rikas ja mahtava ihminen.
Indrani ei halunnut oman menneisyytensä -
aiheuttavan vaikeuksia.
Sitten hän sanoi: "Minulla on toinen tytär.
Hän ei saa tietää, että olette lapsiani. "
Hän ei tahtonut muiden tietävän, että hänellä oli vielä kaksi lasta.
Paluulennolla Sheena ja minä olimme musertuneita.
Silloin isovanhempamme -
selittivät meille:
"Teillä on tilaisuus -
ajatella itseänne. "
Päätimme, että ottaisimme tarjouksen vastaan omaksi parhaaksemme.
Kenties lentäminen oli väärä päätös.
Ehkä Sheena voisi olla yhä luonani.
INTIAN MEDIAKUNINGATAR JA MURHASKANDAALI
TOUKOKUU 2012
Tarina muuttaa muotoaan.
RAHULIN ÄÄNI
Meneillään on jotain outoa.
Haluaisin kysyä yhtä asiaa.
Sinun on vastattava rehellisesti.
PETERIN ÄÄNI
Kysy.
Jos saan myöhemmin kuulla,
että te tiesitte jotakin,
se loukkaisi minua todella pahasti…
Kultaseni. Lupaan ja vannon.
Lupaan ja vannon, etten kerro juttuja.
En keksi satuja, enkä kerro juttuja, joista en ole varma.
On melkein vuosi -
Sheena Boran sensaatiomaisen murhan paljastumisesta.
Matkalla on ollut mutkia,
mutta ei mitään näin sensaatiomaista ja yllättävää.
Poliisi pidätti mediamagnaatti Peter Mukerjean -
murhan suunnittelusta.
Suunnitelmasta on puhuttu,
mutta tätä ennen ei ollut paljastettu,
mistä keskusrikospoliisi syytti Peter Mukerjeata…
VUODETUT NAUHAT SYY PIDÄTYKSEEN?
…tai miksi hänet pidätettiin.
Kaksikymmentä nauhoitusta yksinoikeudella.
Keskusteluista kuulee selvästi,
miten Peter ja Indrani johtivat Rahulia harhaan,
mikä viittaa rikoksen peittelyyn.
Itse asiassa Rahul nauhoitti keskustelut -
vuonna 2012 siihen aikaan, kun Sheena Bora oli kadonnut.
Rahul itse antoi -
olennaiset todisteet isäänsä Peter Mukerjeata vastaan keskusrikospoliisille.
Niiden uskotaan olevan syy entisen mediaruhtinaan pidätykseen.
Kerroitteko poliisille isänne tiedoista?
Pidättekö isäänne syyttömänä?
En voi kertoa syitä…
PETERIN POIKA
…koska en tahdo vaarantaa tutkittavaa tapausta.
Ei tarvinne sanoa, että isä on syytön.
Olen melko varma siitä. Olen varma siitä.
Peter kirjoitti minulle -
syntymäpäiväni aattona.
Siinä luki: "Rukoilen puolestasi,
jotta voisit todistaa syyttömyytesi. "
Lisäksi: "Olen Romeosi. Kuten Romeo ja Julia,
me tapaamme ja kaikki on ohitse. "
Seuraavana päivänä, 5.1.2016, hän teki takuuhakemuksen,
jonka mukaan Indrani on syypää kaikkeen, eikä hän tiennyt mitään.
PETER SYYTTÄÄ INDRANIA
Peter väittää nyt, että hänen vaimonsa Indrani suunnitteli -
ja toteutti murhan.
Hän sanoo vaimoa "erittäin kunnianhimoiseksi".
Vaimo oli valmis uhraamaan omat lapsensa pyrkimyksiensä eteen.
En usko,
että Peter kysyi minulta koskaan: "Missä Sheena on?"
Koskaan.
Sheena saapui Bombayhin vuonna 2006,
kun hän pääsi St. Xavier's Collegen yliopistoon.
Rahoitin hänen opiskelunsa.
Tunsin, että hän oli paljon minun kaltaiseni.
Hän näytti minulta.
Hän oli myös erittäin vahva persoonallisuus.
Lisäksi hän oli erittäin kunnianhimoinen, kuten minäkin.
Se oli toinen syy toimittaa hänet Bombayhin.
Ajattelin, että hän saisi paremmat eväät,
jos hän olisi isommassa kaupungissa ja tapaisi enemmän ihmisiä.
Hänessä oli potentiaalia, koska hän oli älykäs.
Kaikki oli hyvin. Yhdessä olimme erittäin onnellinen perhe.
Hän asui kotona Marlow'n vierashuoneessa.
Silloin välillemme kehittyi kaunis side.
INDRANI MUKERJEAN TYTÄR
Meistä tuli niin läheisiä, että teimme kaiken yhdessä.
Ironista kyllä, olimme kuin siskokset. Se oli ihanaa.
Tässä Sheena ja Mekhail ovat Saksassa.
Näetkö?
Mukavia muistoja.
Sitten…
Mekhail ja Sheena kaiketi Disney Worldissä.
Olitko heidän mukanaan matkoilla?
Näilläkö? En.
Minulla oli todella paljon töitä näiden matkojen aikaan.
Olin perustamassa mediakanavaa ja niiden verkostoa.
Huomasin Indranissa suuren muutoksen avioliiton jälkeen.
Hän näki menestystä, valtaa ja rahaa.
INDRANIN ENTINEN YSTÄVÄ
Peterillä ja minulla oli hyvin samankaltaiset luonteet.
Oli kunnianhimoa, motivaatiota ja kipinää.
Peter oli Rupert Murdochin Intian mies.
Hän oli menestyksekkään kanavan johtaja.
Hän oli Star TV:n kasvot.
Vuonna 2005 tai 2006 -
Peter menetti uskonsa Stariin.
Silloin Peter ja Indrani päättivät perustaa INX Median.
JOURNALISTI, KOLUMNISTI
Laitoin sydämeni ja sieluni peliin perustaessani INX Mediaa.
Kun liityin, hankkeesta kohistiin.
ENTINEN UUTISJOHTAJA
Se oli jotakin suurta. Sen oli määrä päästä pitkälle.
INX MEDIAN MÄÄRÄ KASVAA 150 MILJOONAAN DOLLARIIN
Sanottiin, että yhtiö voisi olla uusi intialainen CNN tai BBC.
INDRANI MUKERJEA: OLEMME TÄRKEÄ TEKIJÄ
Kaikki kyllä tahtoivat Peterin kokemuksen ja ydintiimin,
mutta luultavasti myös uutta verta.
"HÄN ON PIISKURI, MINÄ ORJA. "
Olin INX:n kasvot.
MAAILMAN AIDS-PÄIVÄ JOULUKUUSSA 2007
Rva Indrani Mukerjea, INX Median pääjohtaja.
Indrani-ji.
Sanoisitteko jotakin?
Hyvää iltaa kaikille!
Haluan toivottaa teidät tervetulleiksi INX:n puolesta.
Minä ja Peter olimme ennen kilpailijoita.
SONY INDIAN ENTINEN PÄÄJOHTAJA
Pelaamme molemmat golfia, joten ystävystyimme.
Yllätyin, kun Peter nimitti vaimonsa -
yhtiön pääjohtajaksi.
En uskonut vaimon pystyvän johtamaan sellaista yhtiötä.
Se oli vaaran merkki.
Hän oli nainen, joka ei ollut suurta sukua -
ja jolla ei ollut kuuluisaa nimeä.
Minusta se on yksi syy sille,
että vaikka hän oli vaikutusvaltaisen pariskunnan toinen puolikas,
häntä pidettiin aina ulkopuolisena.
Mukerjeat olivat erittäin ovelia. Heillä oli PR-henkilö, jonka tehtävä -
oli mainostaa Indrania parhaana mediaihmisenä.
ENTINEN PÄÄTOIMITTAJA
Indrani oli hyvin tietoinen imagostaan mediassa yritysjohtajana.
Silloin Wall Street Journal alkoi kirjoittaa hänestä.
MERKILLE PANTAVIA NAISIA
Uutisen mukaan hän oli maailman 50 vaikutusvaltaisimman naisen joukossa.
Hän lähetti jutun ja kertoi: "Tässä on Margaret Thatcherin nimi.
Minun nimeni on tässä. " Ja niin edelleen.
Menestys kannusti heitä.
Äitini on antanut minulle kaiken, mitä olisin voinut toivoa.
Sheenalle ja Mekhailille -
hän oli kuitenkin erilainen äiti.
INDRANI MUKERJEA OSALLISTUU GAALAILTAAN
Aluksi Indrani huolehti taloudellisista tarpeistamme.
Vähitellen Sheenasta alkoi kuitenkin tuntua siltä,
että häntä kohdeltiin eri tavalla kuin Vidhietä.
Kummatkin olivat tyttäriä.
He asuivat yhdessä Marlow'ssa.
Sheenalla oli hyvin vaikeaa,
koska hän ei voinut sanoa Indrania äidiksi muiden kuullen.
Hän tahtoi kutsua Indrania äidiksi.
Lapsesta asti -
olemme odottaneet sitä tunnetta.
Kun löysimme sen,
se oli suunnattu jollekulle toiselle.
Emme valinneet tällaista elämää.
Emme valinneet, että meille kävisi näin.
Sitten sain kuulla isän pidätyksestä.
Olin Lontoossa.
Lukitsin itseni huoneeseen.
Minulla oli pullo Jack Danielsia.
Join sen ja nukuin kolme päivää.
Tunsin oloni todella yksinäiseksi.
Pohjattoman yksinäiseksi.
Isän puoleiset sukulaiset käsittelivät minua silkkihansikkain.
"Aikooko Vidhie pettää meidät? Meidän on oltava varovaisia. "
Minulla ei ollut tulonlähteitä. Ei mitään.
Tilanteeni muuttui tukalammaksi.
Minulle esitetiin selkeä uhkavaatimus:
"Jos olet Indranin puolella, emme voi valitettavasti auttaa. "
Mitä enemmän puhuin pahaa äidistäni,
sitä enemmän perhe hyväksyi minut.
Muistan, kun tätini Shangon -
jutteli kanssani ja sanoi:
"Minusta sinun pitäisi lakata kutsumasta Indrania äidiksi.
Sinun pitäisi käyttää hänen nimeään tai vaikka Lucya. "
Lucy tarkoitti Luciferia.
Olisin läimäyttänyt Shangon Das Guptaa,
jos hän olisi sanonut minua Lucyksi päin naamaa.
Olisin iskenyt häneltä hampaat kurkkuun. Sen voin luvata.
Tekisin niin nytkin, jos hän kehtaisi nimittää minua niin.
Sanoin itselleni: "En voi kaivata äitiäni. Hän ei ole äitini. "
Aloin kutsua häntä Lucyksi.
Oikeudenkäynti alkoi helmikuussa 2017,
kaksi vuotta Indranin pidätyksen jälkeen.
Oikeudenkäynnin kulku määrittää, onko Indrani syyllinen vai syytön.
Luotan tuomioistuimeen täysin.
ASIANAJAJA
Edes kaikkien näiden tutkimusten jälkeen emme tiedä motiivia.
Motiivi on tärkein elementti.
Tuomarin on vaikeaa…
ENTINEN POLIISI
…tuomita ketään, jos motiivi ei ole selvillä.
Olen seurannut tapausta käsittelyn alusta lähtien.
On vain muutamia -
kiinnostavia hetkiä, joita odotimme oikeudessa.
YLEMPI OIKEUDEN KIRJURI
Yksi oli Mekhailin tulo.
23. HEINÄKUUTA 2018
Aluksi olin hermostunut.
Kaikki oli minulle uutta.
INDRANI MUKERJEAN POIKA
Oikeussali, asianajajat ja kysymykset.
Rauhoituin kuitenkin ja sanoin:
"Sinun on taisteltava sisaresi puolesta. "
Mekhail Boran todistus on täynnä villejä yksityiskohtia ja paljastuksia,
joiden mukaan hänet yritettiin julistaa henkisesti epävakaaksi kidutuksen avulla,
jottei hänen ja Indranin suhteen todellinen luonne paljastuisi.
INDRANI TAHTOI TODISTAA, ETTÄ OLEN HENKISESTI EPÄVAKAA
MINUA KIDUTETTIIN MIELISAIRAALASSA INDRANIN KÄSKYSTÄ, MEKHAIL KERTOO
Vuonna 2005 ollessani 15-vuotias -
Indrani vei minut ulos syömään ja kertoi:
"Lähdet Bangaloreen parissa tunnissa.
Laukkusi ovat autossa ja vaatteet ovat valmiina.
Suoritat Bangaloressa 11. ja 12. luokan.
Olen päättänyt niin. "
En edes tiennyt, missä Bangalore oli.
Muistan sen yhä kirkkaasti.
Itkin. Indrani pudotti laukkuni. Hän ei edes hyvästellyt minua.
Hänen autonsa kurvasi ulos hostellin kellarista.
Kun pääsin koululle, olin aivan hukassa.
En omistanut silloin kännykkää.
En voinut viestiä Sheenan ja isovanhempien kanssa.
Vaikka olin viettänyt vuoden Bangaloressa,
en saanut puhua kellekään paitsi Indranille.
Hän käski tulla Bombayhin.
Silloin minut esiteltiin hoikalle miehelle, jolla oli silmälasit ja viikset.
Hän oli Sanjeev Khanna.
En tiennyt, että hän oli Indranin entinen aviomies.
"Hän on kollegani.
Hän vie sinut baariin. Mene hänen mukaansa. "
Viimeksi muistan juoneeni tequilashottia.
Menetin tajuntani.
Kun aamulla heräsin,
käteni oli sidottu sänkyyn.
Jalkani oli sidottu.
Pari kolme hoitajaa saapui.
He löivät minua.
Puolen tunnin kuluttua saapui lääkäri.
"Sinut on otettu tänne, koska olet huumeaddikti.
Sinut kirjasi sisaresi Indrani. "
Olet Masina Mental Health Care Centerissä.
TERVEYTESI ON TEHTÄVÄMME
En tiedä, mitä pistoksia sain.
Sain sokkiterapiaa.
Olin silloin aivan murtunut.
Kuukauden kuluttua Indrani tuli tapaamaan minua.
Indrani kysyi:
"Oletko kunnossa?" Vastasin: "Miten voisin olla?
Mitä oikein tein?"
Hän alkoi huutaa minulle.
"Hän on hullu!
Hän käyttäytyy aggressiivisesti. " Sitä ja tätä.
Sitten minut kirjaimellisesti raahattiin ulos.
En saanut edes puhua.
Se vuoden kestänyt jakso…
Kokemani kidutus -
oli minulle yhtä kuin kuolema.
Jotenkin selviydyin.
Sitten mieleeni juolahti, että kenties kaikki tapahtui,
koska ennen sairaalaan joutumistani -
olin paljastanut muutamille ihmisille,
että Indrani oli äitini.
Mitä äidin olisi tarkoitus tehdä?
Pitäisikö antaa hänen tappaa itsensä huumeilla?
Äitinä -
tein oikean ratkaisun viedä hänet lääkärille.
INDRANI PYYSI APUA NEUVONANTAJILTA
MEKHAIL MASINASSA KANNABISADDIKTION VUOKSI
En ymmärrä. Käy joka tapauksessa huonosti,
puolusti sitten lapsiaan tai ei.
Voi hyvänen aika!
Tässä he ovat laskettelemassa.
Lasketteluloma Sveitsissä.
Sheena ja Mekhail. He näyttävät onnellisilta.
Näyttääkö tämä surulliselta elämältä -
ilman rahaa, rikkauksia ja maallisia iloja?
Ei edes sitä, vaan ylellisyyttä.
Näyttääkö koskaan siltä, että olisin antanut heille elämän,
johon Mekhail oli niin kovin tyytymätön?
Tässä Mekhail nauraa onnellisena molempien sisartensa kanssa.
Sheenan ja Vidhien kanssa.
Tässä Sheena ja Vidhie ovat yhdessä.
Näetkö? Tämä on otettu kotona Marlow'ssa.
Suhteeni Sheenaan -
oli oikein hyvä vuosina 2002–2008, kunnes Rahul astui mukaan kuvaan.
Näet kaikki nämä valokuvat.
Kaikki mureni, kun Rahul ilmaantui.
Peter toi Rahulin Intiaan -
asettautumaan, viettämään aikaa kanssamme ja etsimään töitä.
Äitini ja Rahul tulivat huonosti toimeen heti alusta alkaen.
Hän ei pitänyt siitä, että isäni nai äitini.
Jo ennen häitä -
Rahul aiheutti suuria hankaluuksia.
Hän riiteli ja nimitteli äitiäni.
Nolasi äidin muiden nähden.
Silloin äitini tuumasi:
"Antaa olla. Miksi minun pitäisi sietää tätä?
En ole mukava sinulle. " Rahul teki samoin.
Sheena ja Rahul tapasivat vuonna 2008 tai 2009.
Rahul vietti enemmän aikaa kotona, kun Sheena oli paikalla.
Yhtenä viikonloppuna -
muistan heränneeni hyvin varhain ja muistan,
että tapasin lapsena avata oven -
niin kuin en tietäisi, miten koputtaa. Avasin siis oven…
Näin heidät nukkumassa sylikkäin samassa sängyssä.
Tunsin oloni hieman petetyksi ja vihaiseksi.
Tuntui, että he olivat hämänneet minua.
Heidän parisuhteensa alkoi suhteellisen pian.
Uskon, että he rakastuivat sokeasti.
En voi kiistää sitä.
Kotiapulaisemme Maya kanteli äidille.
Äiti oli tyytymätön.
Ei pidä paikkaansa, että olisin tuominnut heidän suhteensa.
Olin kuitenkin erittäin huolissani -
Rahulista.
Rahul on hulttio. Hän ei tee töitä eikä mitään muutakaan.
Rahul tuli ja aivopesi Sheenan vastustamaan minua.
Isä ja minä tapasimme Rahulin ja Sheenan salaa.
Rahul tavallaan yllytti häntä -
sanoen: "Sinun pitäisi…
Sinun pitäisi kertoa Vidhielle. Sinun pitäisi kertoa hänelle. "
Istuimme terassilla ja Sheena sanoi:
"Kuulkaahan. Minulla on teille kerrottavaa.
Indrani on tosiasiassa äitini. "
Kysyin: "Tosiaanko?
Olemmeko siis siskoksia?" Se tuli heti mieleen.
Sanoin: "Olemme siskoksia. " Hän vastasi ainoastaan: "Niin. "
Hän piti minua kädestä. "Olemme siskoksia. "
Katsoin isää ja mietin: "Ihan hullua. Meidän pitäisi kysyä äidiltä tästä. "
Kun sitten kysyimme häneltä yhdessä,
äiti sanoi vain: "Roskaa. Ei pidä paikkaansa. "
Minusta aika ei ollut kypsä kertoa Vidhielle,
että Sheena oli tyttäreni. Lisäksi…
Minusta se, miten asia näyttäytyi silloin. En…
Itse asiassa ei.
Anteeksi, mutta ei Vidhie koskaan kysynyt minulta.
En edes tiennyt tapaamisesta.
Sain kuulla Vidhien ja Peterin tavanneen Sheenan vasta pidätykseni jälkeen.
En edes tiennyt tapaamisesta. Se oli siis pelkkää potaskaa. Ei!
Sheenasta ja Rahulista tuli pari.
He kaksi olivat äitiäni vastaan.
Alkoi syntyä riitoja.
Paljon riitoja. Sitten Sheena…
Uskon, että Sheena suuttui.
Äiti ja Sheena lakkasivat pitämästä yhteyttä.
Rahul ja isä lakkasivat pitämästä yhteyttä.
Äitini teki kyllä osansa sanomalla:
"Kuulehan. Jos poikasi käyttäytyy näin, ette voi pitää yhteyttä. "
Olimme stressaantuneita, ja minulla oli työni INX:ssä.
Saatoin nukkua -
kolme tuntia yössä ja toisinaan -
tein töitä joka sunnuntai. Niin tiimi toimi.
Indrani ei tuntenut olevansa ohjaksissa INX:ssä.
Hän oli todella epävarma asemastaan.
Indrani epäili, että häntä vastaan punottiin salaliittoa.
Että ihmiset pyrkivät mustamaalaamaan häntä -
eivätkä hyväksyneet hänen asemaansa johtajana.
Indrani kävi Delhissä tarkastuskokouksissa.
Hän tuli tapaamiseen huutamaan.
Hän soitti ihmisille keskellä yötä ja purskahti itkuun.
Älkää epäröikö antaa meille -
rehellistä palautetta. Sen sijaan että kirjoittaisitte rumasti,
voitte kertoa meille.
Korjaamme virheet, ja sitten voitte kirjoittaa meistä kauniisti.
INX:n uudet kanavat käynnistettiin.
Vaikutus ei ollut toivotun laajuinen.
JOURNALISTI
Kanavat eivät ohjanneet mediateollisuutta uusille urille,
ja sitten kaikki alkoi hajota.
Silloin alkoi tihkua uutisia siitä,
miten ihmisiä potkittiin pihalle ja riidat kehkeytyivät rumiksi.
Silloin kaikille valkeni, että loppu oli lähellä.
9X-KANAVA TALOUSVAIKEUKSISSA
Olin nainen ja muukalainen teollisuudenalalla.
Olin nuori ja kokematon.
Indranin nimitys pääjohtajaksi oli siis kaiken alku ja juuri.
INX oli saanut kokoon -
valtavia summia, pari sataa miljoonaa dollaria.
Rahat hupenivat parissa vuodessa.
En osannut sanoa, mihin he käyttivät moisia summia.
Rahankäyttöä arvostelivat pikkutarkasti -
sekä kilpailijat ja yleisö että sijoittajat, valtiota unohtamatta.
90 MILJOONAA INX MEDIAN RAHOJA
Valvontaviranomainen tutki jo asiaa.
He epäilivät pariskunnan kavaltavan rahaa.
He myivät yhtiön ja muuttivat Iso-Britanniaan.
Heidän vuosien poissaolonsa Intiasta -
synnytti keskustelua ja juoruja…
VIESTINTÄKONSULTTI
…ja he itse asiassa katosivat näyttämöltä.
Kun tilannetta puntaroi, siihen liittyy valtavia rahasummia.
Raha motivoi tekemään monia kauheita asioita.
TAPETTIINKO SHEENA BORA TILILLÄ OLLEIDEN RAHOJEN VUOKSI?
SHEENAN TAPON EPÄILTY MOTIIVI
RUTKASTI RAHAA
KIRISTI ÄITIÄÄN
Jotkut alkoivat kysellä: "Tiesikö Sheena INX:n jutusta?
Oliko hänellä tietoja INX:n jutusta? Siksikö Sheena katosi?"
Keskusrikospoliisin syytteen sisältö on julkista tietoa.
Taloudellisia syitä ei paljastunut koskaan.
He keskittyivät Mumbain poliisin kertomukseen.
Sitten salaliittoteoria alkoi muodostua.
Äitini asuessa Englannissa -
tapahtumat tuottivat hänelle suunnattomasti stressiä.
Hän oli todella räjähdysherkkä ja hermostunut.
Minusta ja isästä tuli niin läheisiä,
että aloin pitää äitiäni tiukkapipona,
joka tahtoi päättää, mitä söin ja kuinka monta Barbie-nukkea sain.
Isäni sanoi: "Annetaan hänelle kaikkea. "
Äiti saattoi olla paljon tiukempi -
ja hieman väkivaltaisempi kuin oli tarpeen.
Läimäys kasvoihin ei merkinnyt mitään. Hän läimäytti, jos väitin vastaan.
Sain siitä tunne-elämän traumoja ja arpia.
PÄIVÄYS: 14.11.2011 LÄHETTÄJÄ: RAHUL MUKERJEA
NAMASTE PARIVAAR JA HYVÄÄ DIWALIA / UUTTA VUOTTA
SHEENA JA MINÄ OLEMME MENNEET KIHLOIHIN. JIHUU!
HÄÄPÄIVÄÄ EI OLE VALITTU, MUTTA KERRON, MISSÄ JA MILLOIN PIDETÄÄN HAUSKAA!
Silloin Rahul kertoi kihlauksesta sähköpostiviestillä.
Äiti ei ollut kovin tyytyväinen.
Tunteet olivat kireällä,
ja kaikki vain kiristyi entisestään.
Indrani saapui Mumbaihin omaksuttuaan täysin uuden identiteetin.
Kukaan lähipiirissä ei aavistanut hänen menneisyyttään.
Hänen näkökulmastaan Sheenan paljastukset -
olisivat tuhonneet hänen imagonsa seurapiireissä.
Uskon, että ajatus Sheenan ja Rahulin häistä -
pelästytti Indranin pahoin.
Guwahatissa tiedettiin, että olimme hänen lapsiaan.
Valhe paljastuisi häissä.
Indrani soitti isovanhemmillemme.
Hän sanoi isoäidille, että tämän pitäisi tehdä Sheenalle selväksi,
että jos Sheena naisi Rahulin,
hän menettäisi osuutensa Guwahatin kiinteistöstä -
ja testamenttia muutettaisiin asianmukaisesti.
Indrani hallitsi perhettäni rahalla.
Hän käytti rahaa aseena.
"Jos ette tottele käskyjäni,
lakkaan tukemasta teitä taloudellisesti. "
Sheena oli ainoa perheenjäsen,
jota Indrani ei voinut ohjailla rahalla.
Sheena oli onnellinen. "Olen onnellinen Rahulin kanssa -
ja tahdon yhteisen tulevaisuuden hänen kanssaan. "
Se, mitä jouduin kokemaan…
Pelkäsin seurauksia, joten varoitin Sheenaa:
"Olethan varovainen. "
TOUKOKUU 2012
Sheena on itse asiassa kertonut minulle -
päässeensä Oxford Brookesiin, mutta vasta tammikuussa.
Minun tietääkseni hänellä menee hienosti töissä.
Hän on saamassa ylennyksen. Hänet arvioitiin vastikään erinomaiseksi.
Hänellä ei ole mitään syytä lopettaa töitä ja kadota ilmoittamatta kellekään.
En ollut yhteydessä Sheenaan kolmeen vuoteen. Sanoin: "Kuulkaahan.
Jatkakaa te vain elämäänne. Minä Englannissa, te Intiassa. "
Rahul ei tietenkään tehnyt töitä.
"Jos olette onnellisia siellä, niin olkaa, mutta pidetään hajurakoa. "
Eräänä kauniina päivänä vuonna 2012 Sheena otti minuun yhteyttä,
ja keskustelu on nauhalla.
Sheena kertoi minulle: "Minun on tavattava sinut. "
PÄIVÄYS: 9.3.2012 LÄHETTÄJÄ: SHEENA BORA
VASTAANOTTAJA: INDRANI
OLEN TYTTÄRESI. MINUSSA ON VÄHÄN SINUA
ELÄMÄ ON LIIAN LYHYT KAUNAAN,
VALEHTELUUN JA VIHANPITOON
HALUSIN KEVENTÄÄ SYDÄNTÄNI JA PUHDISTAA KARMAANI
Kolmen vuoden vaitiolon jälkeen hän otti yhteyttä sähköpostitse.
Tiedetään.
Miksi? -Miksikö?
Miksi hän lähetti sähköpostia voidakseen kadota ja kuolla?
Minäpä kerron. Siksi…
Siksi, koska en pitänyt sinuun yhteyttä.
Se tuntui hänestä pahalta.
Hän uskoi, että jos hän voisi korjata välejään Indraniin,
niin me voisimme lähentyä.
7. HUHTIKUUTA 2012 17 PÄIVÄÄ ENNEN SHEENAN KATOAMISTA
Tapasin Sheenan -
huhtikuun 7. päivänä 2012.
Seitsemäntenä. Painakaa päiväys mieleen.
Huhtikuun 7. päivä 2012.
Tapasimme Kalina Hyattissa.
Sanoin hänelle: "Kuule. Jos menet tapaamaan Indrania,
niin tapaa hänet sitten päivällisen merkeissä.
Yritit korjata suhdettanne. Mene tapaamaan häntä. Haluat maisterisi.
Jos hän voi auttaa sinua rahallisesti, mutta asettaa ehtoja…
En väitä, että niin tapahtuu,
mutta jos emme saa olla yhdessä,
niin ymmärrän kyllä. Mene opiskelemaan, tee niin kuin on tarpeen. Ymmärrän kyllä.
Minäkin teen omia juttujani. Voimme tavata taas uudelleen. "
Päivällinen kesti pitkään. Puhuimme monesta asiasta.
Juttua riitti. Emme olleet puhuneet kolmeen vuoteen.
Sheena tahtoi korkeakouluun -
ja lopettaa parisuhteensa.
Se oli selvää. Sitä ei voi kieltää.
Ainoa syy, miksi voin… Lasken yhteen yksi ynnä yksi…
INRANI MUKERJEAN ÄÄNI
Hän otti minuun yhteyttä, koska tahtoi rahaa.
Ei mistään muusta syystä. -Selvä.
Hän ei ottanut yhteyttä mistään muusta syystä.
Pyysikö Sheena koskaan rahaa?
Sheena ei kuuna kullanvalkeana pyytänyt suurta rahasummaa.
Asia oli päinvastoin. Jopa opintoja varten -
hän kertoi tahtovansa ottaa lainaa pankista.
Ei ollut hänen arvolleen sopivaa -
vaatia tai pyytää rahaa, ellei hän tarvinnut sitä todella.
Aloitettuaan työnteon hän ei ole koskaan ottanut -
tai pyytänyt minulta yhtikäs mitään.
24. HUHTIKUUTA 2012 YÖ, JONA SHEENA KATOSI
Olin Bombayssa 24. huhtikuuta 2012.
Sen lisäksi -
en voi toistaiseksi kertoa mitään.
Oikeuskäsittely on kesken.
Tapasitteko Sheenan 24. päivänä?
En voi kommentoida, ennen kuin…
Eikö se ole jo todettu oikeudessa? -Ei tietenkään.
Se, että Rahul jätti Sheenan kyydistä ei tarkoita, että olisin tavannut Sheenan.
Toistaiseksi ei ole todistettu,
että olisin tavannut Sheenan minään päivänä,
24. päivänä tai myöhemmin,
tai minään muuna päivänä vuonna 2012.
Rahul?
Selostan sinulle tapahtumien kulun.
Sheena saapui Amarsonsiin kello 18.30.
Niin.
Hän osti sieltä sarin.
Olin kotona varttia vaille kymmeneen mennessä.
Koko tarina on kummallinen.
En ole ollut täydellinen äiti, mutta ei se minusta murhaajaa tee.
Miksi minun pitäisi murhata?
Aivan naurettavaa.
Yhdestä asiasta olen varma.
Sheena on takuulla elossa.
Tiedän myös,
että hän kuljeskelee jossakin.
Tekstitys: Tiia Tikka